CELEX: C2005/193/52
Language: da
Date: 2005-08-06 00:00:00
Title: Sag T-197/05: Sag anlagt den 9. maj 2005 af Asa Sundholm mod Kommissionen for De Europæiske Fællesskaber

6.8.2005   
            
            
               DA
            
            
               Den Europæiske Unions Tidende
            
            
               C 193/31
            
         Sag anlagt den 9. maj 2005 af Asa Sundholm mod Kommissionen for De Europæiske Fællesskaber
   (Sag T-197/05)
   (2005/C 193/52)
   Processprog: fransk
   Ved De Europæiske Fællesskabers Ret i Første Instans er der den 9. maj 2005 anlagt sag mod Kommissionen for De Europæiske Fællesskaber af Asa Sundholm, Bruxelles, ved avocats Sébastien Orlandi, Xavier Martin Membiela, Albert Coolen og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Annullation af Kommissionens afgørelse om udfærdigelse af sagsøgerens karriereudviklingsrapport for 2003.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet først anført, at der åbenbart ikke er sammenhæng mellem bedømmerens points og kommentarer, hvilket er i strid med begrundelsespligten.
   Sagsøgeren har desuden anført, at der er anlagt et åbenbart urigtigt skøn i det omfang, hvor det foreholdes hende, at hun har anmodet sine overordnede om at præcisere, hvorledes hun skulle udføre sine arbejdsopgaver, uden at disse har godtgjort, at instrukserne herom var fastlagt på forhånd på en sådan måde, at disse ikke behøvede at blive klarlagt.
   Sagsøgeren har endelig anført, at der er sket tilsidesættelse af hendes ret til kontradiktion, idet appelbedømmeren har baseret sin afgørelse på nye faktorer, uden at give hende mulighed for at fremføre sit synspunkt.